ai4bharat/Pralekha huggingface dataset:
वाणिज्य आणि उदयोग मंत्रालय
एपीईडीएने “इसबगोल च्या उत्तम कृषी पद्धती , प्रक्रिया आणि मूल्यवर्धनाबाबत" वेबिनारचे केले आयोजन
नवी दिल्ली, 14 जानेवारी 2021
राजस्थानमधील इसाबगोल उत्पादनांच्या निर्यातदारांची पुरवठा साखळी मजबूत करण्यासाठी एपीईडीएने दक्षिण आशिया जैवतंत्रज्ञान केंद्र आणि डीबीटी-एसएबीसी बायोटेक किसान हब, जैवतंत्रज्ञान विभाग, आयसीएआर-डीएमएपीआर, कृषी विभाग आणि आरएसएएमबी, राजस्थान सरकार यांच्या सहकार्याने “इसबगोल  च्या उत्तम कृषी पद्धती , प्रक्रिया आणि मूल्यवर्धनाबाबत" वेबिनार आयोजित केले.
एपीईडीएचे अध्यक्ष डॉ.अंगमुथु यांनी आपल्या उद्घाटनपर भाषणात सांगितले की, इसबगोल  हे एक विशिष्ट उत्पादन आहे ज्याचे आरोग्यविषयक अनेक फायदे आहेत. अमेरिका, युरोप, ऑस्ट्रेलिया आणि चीन यासारख्या विकसित देशांमध्ये याची खूप मागणी आहे. सायलीयम उत्पादनांची निर्मिती व निर्यातीवर त्यांनी भर दिला. राजस्थान सरकारचे कृषी व फलोत्पादन आयुक्त डॉ. ओम प्रकाश म्हणाले की, ईसबगोल एक संवेदनशील पीक आहे आणि कापणीच्या काळात दव किंवा पाऊस पडल्यास त्याचे नुकसान होते. उच्च उत्पादनक्षमतेसह प्रतिकूल हवामान स्थितीत टिकाव धरेल असे इसबगोलचे वाण विकसित करण्याची गरज आहे जेणेकरून उद्योगाला अधिक प्रक्रियायुक्त उत्पादने मिळू शकतील.
एपीईडीए आणि आरएसएएमबी यांनी आपल्या कामकाजाबाबत आणि ईसबगोल उत्पादनाचा आंतरराष्ट्रीय व्यापार, देशांतर्गत उत्पादन आणि उत्पादनात राजस्थानचा वाटा, कृषी प्रक्रिया उद्योगांच्या विकासासाठी आर्थिक सहाय्य योजना आणि राजस्थानमधील निर्यात याविषयी सविस्तर सादरीकरण केले.
वेबिनार दरम्यान उपस्थित करण्यात आलेले प्रमुख मुद्दे -
- इसाबगोलच्या बियाणे उत्पादन आणि व्यवस्थापनासाठी राजस्थानमध्ये शेतकरी आणि एफपीओसाठी क्षमता निर्मिती कार्यक्रमांचे आयोजन करण्याची गरज, , शेतकऱ्यांनी चांगल्या कृषी पद्धती अवलंबणे
- इसाबगोल हे एक संवेदनशील पीक आहे आणि कापणीच्या काळात दव किंवा पावसात त्याचे नुकसान होते. उच्च उत्पादनक्षमतेसह प्रतिकूल हवामान स्थितीत तग धरेल असे इसाबगोलचे वाण विकसित करण्याची गरज आहे जेणेकरून उद्योगाला अधिक प्रक्रियायुक्त उत्पादन मिळू शकेल.
- दर्जेदार बियाणे उत्पादन,उत्तम उत्पादनासाठी विविध वाण विकसित करणे आणि पिकाचे रोगापासून संरक्षण करण्यासाठी शेतकऱ्यांना तांत्रिक माहिती देणे
- विविध वाणांचा विकास, बियाणांवर प्रक्रिया आणि बियाणे बदलीद्वारे तण, बुरशीनाशक आणि कीटकनाशकांपासून पीक संरक्षणाची आवश्यकता
- आंतरपीकांद्वारे उत्पादन वाढवणे, आंतरराष्ट्रीय मानक पूर्ण करण्यासाठी कीटकनाशकांच्या न्याय्य वापरासाठी जीएपी आवश्यक आहे.
- भारतात 10,000 एफपीओ स्थापन करण्यासाठी केंद्र सरकारने ठरवलेल्या उद्दिष्टांच्या अनुषंगाने एफपीओ आधारित एकत्रिकरणाला प्रोत्साहन देण्याची गरज
- इसाबगोलचे मूल्यवर्धन, मार्गदर्शन, बाजारपेठेशी जोडणे आणि तांत्रिक सहकार्यासाठी एफपीओची आवश्यकता
- अन्न प्रक्रिया उद्योग, सेंद्रीय उत्पादन आणि निर्यातीमध्ये तरुणांना सहभागी करून घेणे .
- इसबगोल उत्पादनांची वाढती मागणी आणि त्यांच्या मूल्यवर्धनासाठी धोरण
या वेबिनारमध्ये केंद्र / राज्य सरकारचे विविध विभाग, डीबीटी-एसएबीसी, नाबार्ड, एसएफएसी, ईसबगोल प्रक्रिया संस्था , उद्योग आणि निर्यातदारांच्या 70 हून अधिक प्रतिनिधींनी भाग घेतला.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
अंतराळ विभाग
आपल्या मायभूमीवरून प्रक्षेपण करण्याची क्षमता आणि पृथ्वी निरीक्षण, उपग्रह दळणवळण, हवामानशास्त्र, अवकाश विज्ञान आणि नेव्हिगेशन आणि पायाभूत सुविधा कार्यक्रम राबवण्याच्या क्षमतेसह अंतराळ संशोधन आणि विकासामध्ये सर्वतोपरी सक्षम असलेल्या अंतराळ संशोधक राष्ट्रांमध्ये भारत पाचव्या क्रमांकावर असल्याचे केंद्रीय मंत्री डॉ.जितेंद्र सिंह यांचे प्रतिपादन
सध्या, अवकाश क्षेत्रातील सुधारणांनंतर न्यूस्पेस उद्योग देखील वेगाने उदयास येत आहेत: डॉ जितेंद्र सिंह
नवी दिल्ली, 2 ऑगस्ट 2023
केंद्रीय विज्ञान आणि तंत्रज्ञान ; पीएमओ, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज सांगितले की, आपल्या मायभूमीवरून प्रक्षेपण करण्याची क्षमता आणि पृथ्वी निरीक्षण, उपग्रह दळणवळण, हवामानशास्त्र, अवकाश विज्ञान आणि नेव्हिगेशन आणि पायाभूत सुविधा कार्यक्रम राबवण्याच्या क्षमतेसह अंतराळ संशोधन आणि विकासामध्ये सर्वतोपरी सक्षम असलेल्या अंतराळ संशोधक राष्ट्रांमध्ये भारत पाचव्या क्रमांकावर आहे.
लोकसभेत एका प्रश्नाच्या लेखी उत्तरात डॉ जितेंद्र सिंह यांनी माहिती दिली की, अवकाश क्षेत्रातील सुधारणांनंतर सध्या न्यूस्पेस उद्योगही वेगाने उदयास येत आहेत.
मंत्र्यांनी गेल्या पाच वर्षात इस्रोने केलेली महत्त्वपूर्ण प्रगतीही उद्धृत केली.
जुलै 2018 मध्ये क्रू एस्केप सिस्टीम  पात्र होण्यासाठी यशस्वी पॅड ॲबॉर्ट टेस्ट  आणि एप्रिल 2023 मध्ये पुन्हा वापरता येण्याजोग्या प्रक्षेपण यानाचे स्वयंशासित लँडिंग मोहिमे व्यतिरिक्त  या कालावधीत 27 उपग्रह आणि 22 प्रक्षेपण यान मोहिमा यशस्वीरित्या राबवण्यात आल्या आहेत.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
पंतप्रधान कार्यालय
एनएसजीच्या स्थापना दिनानिमित्त पंतप्रधानांनी दिल्या शुभेच्छा
नवी दिल्ली, 16 ऑक्टोबर 2020
पंतप्रधान नरेंद्र मोदी यांनी एनएसजीच्या ब्लॅक कॅट कर्मचार्यांना आणि त्यांच्या कुटुंबियांना एनएसजीच्या स्थापना दिनाच्या शुभेच्छा दिल्या आहेत.
पंतप्रधान आपल्या संदेशात म्हणाले, "एनएसजी ब्लॅक कॅट कर्मचार्यांना आणि त्यांच्या कुटुंबियांना एनएसजी स्थापना दिनानिमित्त शुभेच्छा. भारताच्या सुरक्षा व्यवस्थेत एनएसजीची महत्त्वपूर्ण भूमिका आहे. हे अत्यंत धैर्य आणि व्यावसायिकतेशी निगडित आहे. भारताला सुरक्षित ठेवण्यासाठी एनएसजी करत असलेल्या प्रयत्नांचा देशाला अभिमान आहे."U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
वैज्ञानिक आणि औद्योगिक संशोधन परिषदेच्या उन्हाळी संशोधन प्रशिक्षण कार्यक्रमासाठी 16,000 हून अधिक अर्ज प्राप्त
CSIR अर्थात वैज्ञानिक आणि औद्योगिक संशोधन परिषदेच्या, ’संशोधन प्रशिक्षणविषयक उन्हाळी कार्यक्रमाला ’ देशभरातून भरघोस प्रतिसाद मिळत असून निरनिराळ्या भागांतून 16,000 पेक्षा अधिक अर्ज प्राप्त झाले आहेत. CSIR च्या, NEIST म्हणजेच ईशान्य विज्ञान तंत्रज्ञान संस्था, जोरहाट  या संस्थेचे संचालक डॉ. जी.नरहरी शास्त्री यांनी सदर माहिती दिली आहे.
CSIR-SRTP  या संशोधन कार्यक्रमाच्या समन्वयाचे काम ईशान्य विज्ञान तंत्रज्ञान संस्था करीत असून, कार्यक्रमाचे यजमानपदही याच संस्थेकडे आहे. या प्रशिक्षण कार्यक्रमाच्या प्रारंभिक समारंभात डॉ.शास्त्री बोलत होते. या समारंभाचे उद्घाटन CSIR चे महासंचालक आणि भारत सरकारच्या वैज्ञानिक आणि औद्योगिक संशोधन विभागाचे सचिव डॉ.शेखर मांडे यांनी ऑनलाईन पद्धतीने केले.
“कोविड-19 च्या प्रादुर्भावाच्या पार्श्वभूमीवर लागू करण्यात आलेल्या लॉकडाउनमुळे संपूर्ण देशातील शैक्षणिक वातावरण अनिश्चित झाले असतानाच या ऑनलाईन संशोधन प्रशिक्षणाच्या उन्हाळी कार्यक्रमाच्या संकल्पनेने मूळ धरले.” असे डॉ.शास्त्री यांनी सांगितले. “कोरोनाच्या साथीमुळे देशातील शिक्षणक्षेत्राला आलेली मरगळ झटकून विद्यार्थिवर्गातील रचनात्मक ऊर्जेला कार्यान्वित करण्याच्या उद्देशाने डॉ.शेखर मांडे यांनी CSIR-NEIST ला प्रस्तुत कार्यक्रम आखण्याच्या सूचना दिल्या” असे सांगून, अशाप्रकारचा कार्यक्रम, देशाच्या शैक्षणिक इतिहासात प्रथमच घडून येत आहे, अशी माहितीही त्यांनी दिली.
या प्रशिक्षण कार्यक्रमासाठी अर्ज पाठविण्याची मुदत 5 जूनवरून वाढवून 8 जून पर्यंत देण्यात आली होती. प्रचंड संख्येने प्राप्त झालेल्या अर्जांवरील प्रक्रिया, युद्धपातळीवर काम करून केवळ दोन दिवसांत पूर्ण करत, निवड झालेल्या विद्यार्थ्यांच्या नावांची सूची 10 जून 2020 रोजी प्रसिद्ध केल्याबद्दल डॉ.शास्त्री यांनी CSIR-NEIST च्या संबंधित विशेष पथकाचे कौतुक केले.
“आजवर युद्धे, रोगांच्या साथी, व नैसर्गिक आपत्तीकाळातच विज्ञान-तंत्रज्ञान क्षेत्रातील उत्कृष्ट प्रतीच्या अभिनव संकल्पना व नवोन्मेष यांचा जन्म झाला आहे. त्याचप्रकारे कोरोनाच्या साथीनेही आपल्यासमोर एक आव्हान उभे करीत, त्यातूनच विज्ञान-तंत्रज्ञानाला काहीतरी उत्तम करून दाखविण्याची संधीही दिली", असे सांगत डॉ.शास्त्री यांनी आपल्या भाषणाचा समारोप केला.
पंतप्रधान कार्यालय
छठपूजेच्या निमित्ताने पंतप्रधानांनी देशवासियांना दिल्या शुभेच्छा
पंतप्रधान नरेंद्र मोदी यांनी छठपूजेच्या निमित्ताने देशवासियांना शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"सूर्यदेव आणि निसर्गाच्या उपासनेला समर्पित असलेल्या छठ महापर्वाच्या सर्व देशवासियांना हार्दिक शुभेच्छा. भगवान सूर्यनारायणांची आभा आणि देवी छठी माता यांच्या आशीर्वादाने सर्वांचे जीवन सदैव प्रकाशाने उजळत राहो,हीच सदिच्छा!"
माहिती आणि प्रसारण मंत्रालय
माहिती आणि प्रसारण मंत्रालयांतर्गत कोविड-19 बाबत सत्यता पडताळणी पथक कार्यरत
नवी दिल्ली, 2 एप्रिल 2020
माहिती आणि प्रसारण मंत्रालयांतर्गत नवी दिल्लीतील पत्र सूचना कार्यालयात  कोविड-19 बाबत सत्यता पडताळणी पथक स्थापन करण्याचा निर्णय घेण्यात आला असून ते आजपासून कार्यरत झाले आहे.
pibfactcheck[at]gmail[dot]com वर येणाऱ्या मेसेजला ठराविक कालावधीत उत्तर दिले जाईल. कोविड-19 विषयीची कोणतीही अधिकृत माहिती या पथकाकडून मिळेल.
पीआयबीचे महासंचालक नितीन वाकणकर हे या पथकाचे अध्यक्ष आहेत. याव्यतिरिक्त, कोविड-19 च्या कोणत्याही तांत्रिक बाबींबाबत सर्वसाधारण लोकांच्या मनात असलेल्या शंकांबद्दल स्पष्टीकरण देण्यासाठी आरोग्य आणि कुटुंब कल्याण मंत्रालयाने एम्सच्या तज्ज्ञांचा समावेश असलेला एक तांत्रिक गट स्थापन केला आहे.
आपल्याला आठवतच असेल कि, जबाबदारीची जाणीव ठेवण्याचे आणि भयावह परिस्थिती निर्माण करणाऱ्या असत्यापित बातम्यांचा प्रसार होऊ नये याची काळजी घेण्याचे निर्देश कालच भारतीय सर्वोच्च न्यायालयाने मुद्रित, इलेक्ट्रॉनिक आणि समाज माध्यमांसह सर्व माध्यमांना दिले होते.
B.Gokhale/V.Joshi/P.Kor
(Visitor Counter : 155
पंतप्रधान कार्यालय
पोर्तुगालमधल्या सार्वत्रिक निवडणुका जिंकल्याबद्दल पोर्तुगालचे पंतप्रधान ॲन्टोनिओ कोस्टा आणि त्यांच्या सोशालिस्ट पक्षाचे पंतप्रधानांकडून अभिनंदन
नवी दिल्ली, 9 ऑक्टोबर 2019
पोर्तुगालमधल्या सार्वत्रिक निवडणुका जिंकल्यानंतर पोर्तुगालचे पंतप्रधान ॲन्टोनिओ कोस्टा आणि त्यांच्या सोशालिस्ट पक्षांचे पंतप्रधान नरेंद्र मोदी यांनी अभिनंदन केले. पोर्तुगालचे पंतप्रधान ॲन्टोनिओ यांनी नरेंद्र मोदी यांचे आभार मानले आहेत.
पंतप्रधान म्हणाले की, “पोर्तुगालच्या संसदीय निवडणुकांमध्ये उत्तम कामगिरी केल्याबद्दल सोशालिस्ट पक्ष आणि माझे मित्र ॲन्टोनिओ कोस्टा यांचे अभिनंदन. भारत-पोर्तुगाल दरम्यान मैत्रीपूर्ण संबंध अधिक वृद्धिंगत करण्यासाठी एकत्रितपणे काम करायला आपण उत्सुक आहोत.”
Narendra Modi✔@narendramodi
Parabéns ao @psocialista e ao meu amigo @antoniocostapm pelo bom resultado obtido nas eleições legislativas em Portugal. Mantenho a expectativa de trabalharmos, em conjunto, em prol de aprofundar ainda mais os laços de amizade Índia-Portugal.
16.1K
6:25 PM - Oct 7, 2019
Twitter Ads info and privacy
2,585 people are talking about this
Narendra Modi✔@narendramodi
Congratulations to @psocialista and my friend, @antoniocostapm for the good performance in the parliamentary elections in Portugal. Looking forward to continuing working together to further enhance India-Portugal friendship.
28.4K
4:36 PM - Oct 7, 2019
Twitter Ads info and privacy
3,758 people are talking about this
N.Sapre/S.Kane/D.Rane
(Visitor Counter : 52
सांस्कृतिक मंत्रालय
भारताला मिळाले ३७ वे जागतिक युनेस्को वारसा स्थळ
दक्षिण मुंबईतील व्हिक्टोरियन गॉथिक आणि आर्ट डेको इमारती जागतिक वारसा स्थळ म्हणून घोषित
नवी दिल्ली, 30 जून 2018
दक्षिण मुंबईतील १९ व्या शतकातील "व्हिक्टोरियन आणि आर्ट डेको इमारतींचा" जागतिक वारसा स्थळांच्या यादीत समावेश करण्यात आला आहे.बहरीन मधील मनामा येथे युनेस्कोच्या जागतिक वारसा समितीच्या ४२ व्या सत्रात हा निर्णय घेण्यात आला. जागतिक वारसा समितीच्या शिफारशीनुसार भारताने "मुंबईतील व्हिक्टोरियन गॉथिक आणि आर्ट डेको इमारतीं" असे नामकरण स्वीकारले आहे.
युनेस्कोच्या परिचालन मार्गदर्शक तत्वामध्ये नमूद करण्यात आलेल्या निकष  आणि  अंतर्गत युनेस्कोच्या जागतिक वारसा यादीत " मुंबईतील व्हिक्टोरियन गॉथिक आणि आर्ट डेको इमारतीं " समाविष्ट करण्यात भारत यशस्वी ठरला आहे.
युनेस्कोच्या जागतिक वारसा यादीत स्थान मिळवणारे मुंबई हे अहमदाबाद नंतरचे दुसरे शहर बनले आहे. गेल्या पाच वर्षांत भारतातील सात स्थानांचा युनेस्कोच्या जागतिक वारसा यादीत समावेश झाला आहे. भारतातील एकूण ३७ स्थाने या यादीत असून यापैकी २९ सांस्कृतिक आहेत तर ७ नैसर्गिक आहेत. जागतिक वारसा स्थळांच्या यादीत भारत जगात सहाव्या स्थानावर आहे तर आशिया आणि प्रशांत क्षेत्रात दुसऱ्या स्थानावर आहे.
या महत्वपूर्ण घोषणेबद्दल केंद्रीय सांस्कृतिक राज्य मंत्री डॉ. महेश शर्मा यांनी मुंबईच्या नागरिकांचे तसेच संपूर्ण देशाचे अभिनंदन केले आहे. संपूर्ण देशासाठी हा अभिमानाचा क्षण असून यामुळे पर्यटनाला तसेच स्थानिक अर्थव्यवस्थेला चालना मिळेल असे ते म्हणाले.
१९ व्या शतकातील व्हिक्टोरियन शैलीच्या आणि २० व्या शतकातील कलात्मक स्थापत्यकलेचा उत्तम नमुना असलेल्या या इमारती समुद्र किनाऱ्याजवळ असून ओव्हल मैदानाने जोडलेल्या आहेत.
जागतिक वारसा यादीत समावेश झालेल्या १९ व्या आणि २० व्या शतकातील या इमारतीत ओव्हल मैदानजवळील उच्च न्यायालय, मुंबई विद्यापीठ, जुने सचिवालय, एल्फिस्टन महाविद्यालय, डेव्हिड ससून ग्रंथालय, वॉटसन हॉटेल, आदी वास्तूंचा समावेश आहे.
N. Sapre/S.Kane/P.Kor
(Visitor Counter : 8061
कृषी मंत्रालय
भारत हे निरोगी खाद्य संस्कृतीचे केंद्र बनत आहे : नरेंद्र सिंह तोमर
लोकांच्या आहारात बाजरी, इतर पौष्टिक अन्नधान्ये, फळे आणि भाज्या, मासे, दुग्धजन्य आणि सेंद्रिय उत्पादने यासारखे पारंपारिक खाद्यपदार्थ पुन्हा खाद्यसंस्कृतीत आणण्यावर भारत सरकार भर देत आहे, अशी माहिती केंद्रीय कृषी आणि शेतकरी कल्याण मंत्री श्री नरेंद्र सिंह तोमर यांनी दिली. गेल्या काही वर्षांत या खाद्यपदार्थांचे अभूतपूर्व उत्पादन भारतात होत आहे आणि भारत निरोगी अन्नपदार्थ उपलब्ध होण्याचे स्थान बनत आहे, असेही तोमर म्हणाले. G-20 परिषदेतील कृषीमंत्र्यांच्या बैठकीच्या दुसऱ्या दिवसाच्या सत्रात तोमर बोलत होते. ‘शून्य उपासमारीचे ध्येय साध्य करण्यासाठी एकत्र काम करणे: कृषी मंत्रालयांनी या क्षेत्रात राबवलेले यशस्वी प्रकल्प,’ अशी या चर्चासत्राची संकल्पना होती.
दूरदृश्य प्रणालीच्या माध्यमातून केलेल्या भाषणात तोमर म्हणाले की, पोषक-धान्यांचे महत्त्व लक्षात घेऊन संयुक्त राष्ट्र संघाने भारत सरकारचा प्रस्ताव स्वीकारला आहे आणि 2023 हे वर्ष आंतरराष्ट्रीय बाजरी वर्ष  म्हणून घोषित केले आहे. पोषक आणि शाश्वत शेतीला प्रोत्साहन देण्यासाठी बाजरी वर्ष साजरे करण्यासाठी सर्व राष्ट्रांनी पाठिंबा द्यावा, असे आवाहन त्यांनी यावेळी केले. कोविड महामारीच्या काळातही भारतीय कृषी क्षेत्र प्रभावित झाले नाही, असे तोमर यांनी सांगितले. 2020-2021 यादरम्यान, अन्नधान्याच्या उत्पादनात वाढ होण्याबरोबरच निर्यातीतही लक्षणीय वाढ झाली आहे, असेही ते म्हणाले.
बायोफॉर्टीफाइड-वाण, हे सूक्ष्म पोषक घटकांनी समृद्ध असलेले आहाराचे प्रमुख स्त्रोत आहेत असे त्यांनी सांगितले. कुपोषण दूर करण्यासाठी या घटकांच्या शेतीला प्रोत्साहन दिले जात आहे. अशा विविध पिकांच्या 17 जाती विकसित करून त्या लागवडीखाली आणण्यात आल्या आहेत. पंतप्रधान नरेंद्र मोदी यांच्या नेतृत्वाखाली भारत सरकारने पाण्याच्या स्त्रोतांचा सुयोग्य वापर वाढवण्यासाठी, सिंचनाच्या पायाभूत सुविधा निर्माण करण्यासाठी, खतांच्या संतुलित वापराने जमिनीची सुपीकता जपण्यासाठी, शेतांपासून बाजारपेठांपर्यंत वाहतुकीचे जाळे सक्षम करण्यासाठी पावले उचलली आहेत, असेही तोमर यांनी यावेळी सांगितले.
मंत्रिमंडळ
भारतीय स्पर्धा आयोग आणि इजिप्शियन स्पर्धा प्राधिकरण यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत भारतीय स्पर्धा आयोग  आणि इजिप्शियन स्पर्धा प्राधिकरण  यांच्यातील सामंजस्य कराराला मान्यता देण्यात आली.
अंमलबजावणी धोरण आणि उद्दिष्टे:
माहितीची आणि सर्वोत्तम पद्धतींची देवाणघेवाण तसेच विविध क्षमता वाढीच्या उपक्रमांद्वारे स्पर्धा. कायदा आणि धोरणातील परस्पर सहकार्याला प्रोत्साहन देणे आणि ते अधिक बळकट करणे हे या सामंजस्य करारामध्ये अपेक्षित आहे. या सामंजस्य कराराचा उद्देश सीसीआय आणि ईसीए यांच्यातील संबंध अधिक मजबूत करणे आणि अनुभव सामायिकरण आणि तांत्रिक सहकार्याच्या माध्यमातून आपापल्या कार्यक्षेत्रात स्पर्धा कायद्याच्या अंमलबजावणी करणे आणि परस्परांच्या अनुभवातून शिकणे आणि अनुकरण करणे आहे.
परिणाम :
या सामंजस्य करारामुळे सीसीआयला इजिप्तमधील त्याच्या समकक्ष स्पर्धा एजन्सीच्या अनुभवांचा फायदा होईल तसेच त्यांचे अनुकरण करणे आणि शिकणे शक्य होईल परिणामी सीसीआयला स्पर्धा कायदा, 2002 च्या अंमलबजावणीत सुधारणा करायला मदत होईल. याचा मोठ्या प्रमाणात ग्राहकांना फायदा होईल तसेच भांडवल आणि सर्वसमावेशकतेला चालना मिळेल.
पार्श्वभूमी:
स्पर्धा कायदा, 2022 च्या कलम 18 नुसार सीसीआयला कोणत्याही परदेशातील कोणत्याही एजन्सीशी आपले कर्तव्य पार पाडण्याच्या किंवा कायद्यांतर्गत आपले कार्य पार पाडण्याच्या उद्देशाने कोणतेही करार किंवा व्यवस्था करण्याची परवानगी देण्यात आली आहे. त्यानुसार, सीसीआय आणि ईजीए दरम्यानचा हा सामंजस्य करार सुसंगत आहे.
Jaydevi PS/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
कुटुंब व्यवस्था बळकट करणे ही काळाची गरज – उपराष्ट्रपती
जेष्ठांप्रती सामाजिक आणि वर्तनात्मक बदलाचे उपराष्ट्रपतींचे आवाहन
कुटुंब व्यवस्थेला प्रोत्साहन देण्याच्या गरजेवर उपराष्ट्रपती वेंकय्या नायडू यांनी भर दिला आहे. शालेय जीवनापासूनच त्याचे मोल विद्यार्थ्यांना समजावून देण्याबरोबरच वृद्धांप्रती आदराची भावना मुलांच्या मनात रुजवायला हवी असे त्यांनी म्हटले आहे. कुटुंबातल्या सदस्यांनी आणि समाजाने ज्येष्ठ सदस्यांची देखभाल आणि काळजी घेण्याला सर्वोच्च प्राधान्य देण्याचे आवाहन उपराष्ट्रपतींनी केले.
‘हेल्थ अँड वेल बिइंग इन लेट लाईफ; परस्पेक्टिवज अँड नरेटीवज फ्रॉम इंडिया’ या डॉक्टर प्रसून चटर्जी यांनी लिहिलेल्या पुस्तकाचे प्रकाशन करताना ते बोलत होते. भारतीय कुटुंब व्यवस्था आणि कौटुंबिक मुल्ये हे भारतीय संस्कृतीचे आगळे वैशिष्ट्य असल्याचे ते म्हणाले.
पाश्चात्य संस्कृतीचे अनुकरण करण्याच्या प्रवृत्तीवर टीका करताना सामाजिक आणि वर्तनात्मक बदलाचे आवाहन त्यांनी केले. भारतीय कुटुंब व्यवस्था, मुल्ये,संस्कृती,आणि परंपरा यांची जोपासना आपण केली पाहिजे असे ते म्हणाले.
वृद्धांचा योग्य सांभाळ होत नसल्याबाबत आणि अनेक वृद्धांना वृद्धाश्रमाचा आसरा घ्यावा लागत येणाऱ्या वृत्तांप्रती त्यांनी खंत व्यक्त केली. आई-वडिलांचा आणि आजी- आजोबांचा सांभाळ करणे हे प्रत्येक मुलाचे कर्तव्य आहे असे ते म्हणाले.
2050 पर्यंत जगातल्या 60 वर्षावरील वृद्धांपैकी 20 % संख्या भारतात असेल असे सांगून या संदर्भातली आव्हाने आणि वृद्धांना आरोग्यपूर्ण आणि आनंदी जीवन देण्यासाठी आपण सज्ज राहिले पाहिजे, असे श्री नायडू म्हणाले.
वाढत्या वयात आजारांची वाढणारी संख्या तसेच वृद्धांची वाढती संख्या लक्षात घेऊन देशातल्या वैद्यकीय महाविद्यालयात वृद्धांसाठी अधिक कक्ष निर्माण करण्याची गरज त्यांनी व्यक्त केली.
तसेच एम्स सारख्या संस्थांनी निरोगी वार्धक्याकडे लोकांची वाटचाल व्हावी यासाठी काम करावे असे आव्हानही त्यांनी केले.
पुस्तकाविषयी बोलताना ते म्हणाले की हे पुस्तक कमी संसाधने असताना वापरल्या जाऊ शकणाऱ्या उपायांचे विस्तृत विश्लेषण करते.
अर्थ मंत्रालय
2, 8 सप्टेंबर आणि काही राज्यात 3 सप्टेंबर वगळता सप्टेंबरच्या पहिल्या आठवड्यात बँका खुल्या राहणार
नवी दिल्ली, 31 ऑगस्ट 2018
येत्या सप्टेंबरच्या पहिल्या आठवड्यात बँका सहा दिवस बंद राहणार असल्याच्या अफवा विविध समाजमाध्यमातून फिरत असल्यामुळे जनसामान्यांमध्ये अकारण गडबड निर्माण होत आहे.
या पार्श्वभूमीवर वित्त मंत्रालयाने एक प्रसिद्धी पत्रक जारी केले असून सप्टेंबरच्या पहिल्या आठवड्यात बँका खुल्या राहणार असून बँकिंग व्यवहार नियमित सुरु राहणार असल्याचे स्पष्ट केले आहे. दोन सप्टेंबरला रविवार तर 8 सप्टेंबरला दुसरा शनिवार असल्याने बँकांना सुट्टी राहणार आहे तर 3 सप्टेंबरला ज्या राज्यात सुट्टी जाहीर झाली आहे अशा काही राज्यातच बँकांना सुट्टी राहील असे या पत्रकात स्पष्ट करण्यात आले आहे.
या दिवशीही सर्व राज्यातली एटीएम पूर्णत: कार्यरत राहतील आणि ऑनलाईन बँकिंग व्यवहार करता येतील. एटीएममध्ये पुरेशी रोकड ठेवावी अशा सूचना बँकांना करण्यात आल्याचे या पत्रकात नमूद करण्यात आले आहे.
सप्टेंबरच्या पहिल्या आठवड्यात सुट्टया वगळता इतर दिवशी बँकांचे कामकाज सुरु राहील.
N.Sapre/N.Chitale/P.Malandkar
(Visitor Counter : 80
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्यूरो'ने अप्रमाणित इलेक्ट्रिक खेळणी बनवणाऱ्या कंपनीच्या कारखान्यांवर टाकले छापे
मुंबई, 30 ऑगस्ट 2023
खेळणी  गुणवत्ता नियंत्रण आदेश 2020 चे उल्लंघन केल्याप्रकरणी प्राप्त झालेल्या माहितीच्या आधारे त्वरीत कार्यवाही करत, भारतीय मानक ब्युरो च्या मुंबई शाखा कार्यालय-I च्या अधिकाऱ्यांच्या पथकाने गेल्या आठवड्यात  जेएव्हीपी एंटरप्रायझेस अनु. क्रमांक 144, B/11, मित्तल इस्टेट, आयेशा कंपाउंड, पोस्ट कामन, पालघर 401208, मुंबई, इथे छापा टाकला. छाप्यादरम्यान आढळून आले की ही कंपनी इलेक्ट्रिक खेळण्याचे उत्पादन, साठवणूक आणि विक्री करत होती. मात्र ही खेळणी IS15644:2006 नुसार बीआयएस प्रमाणित नव्हती आणि हे खेळणी  गुणवत्ता नियंत्रण आदेश 2020 चे उल्लंघन आहे.
छाप्यामध्ये सापडलेल्या अशा इलेक्ट्रिक खेळण्यांचा मोठा साठा कलम 17  नुसार जप्त करण्यात आला. कारण बीआयएस कायदा 2016 चे उल्लंघन झाले आहे. बीआयएस कायदा 2016 च्या कलम 17 चे उल्लंघन केल्यास बीआयएस कायदा 2016 नुसार दोन वर्षांपर्यंत तुरुंगवास किंवा किमान 2,00,000 रुपये दंड किंवा दोन्ही अशी शिक्षा होऊ शकते. या प्रकरणी गुन्हा नोंदवण्याची प्रक्रिया सुरू झाली आहे.
अशा फसवणुकीच्या घटना घडू नयेत म्हणून, सर्व ग्राहकांना बीआयएस प्रमाणित असलेल्या उत्पादनांची यादी शोधण्यासाठी बीआयएस केअर अॅप  वापरण्याचे आवाहन विभागाने केले आहे. तसेच, उत्पादने खरेदी करण्यापूर्वी त्यावर आयएसआय मार्क आहे ना, हे तपासण्याची विनंतीही केली आहे. अधिक माहितीसाठी, http://www.bis.gov.in. या वेबसाईटला भेट द्या. बीआयएस प्रमाणपत्राशिवाय उत्पादने विकली जात असतील किंवा कोणत्याही उत्पादनावर आयएसआय मार्कचा गैरवापर होत असेल अशी कोणतीही घटना आढळल्यास नागरिकांना विनंती केली जाते की त्यांनी पुढील पत्त्यावर –
 यांना कळवावे. अशा तक्रारी hmubol@bis.gov.in. या पत्त्यावर ई-मेलद्वारे देखील केल्या जाऊ शकतात. अशा माहितीचा स्रोत गोपनीय ठेवला जाईल.
बीआयएस कायदा 2016 नुसार, कोणतीही व्यक्ती खेळणी  गुणवत्ता नियंत्रण आदेश 2020 शिवाय, कोणत्याही वस्तूंचे उत्पादन, आयात, वितरण, विक्री, भाड्याने, भाड्याने, स्टोअर किंवा विक्रीसाठी प्रदर्शन करू शकत नाही.त्यासाठी वैध परवाना आणि मानक चिन्ह असणे अनिवार्य आहे. अधिक माहितीसाठी नागरिक कृपया खालील लिंकद्वारे परवानाधारक, विक्रेता इत्यादींच्या दंड आणि दायित्वांसाठी बीआयएस कायदा-2016 ची माहिती मिळवू शकतात :
https://www.bis.gov.in/wp-content/uploads/2020/12/BIS-Act- 2016.pdfPIB Mumbai | R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
संरक्षण मंत्रालय
एएफके पुणे ने केले 40एमएम यूबीजीएल  दारुगोळ्याचे उत्पादन
पंतप्रधानांच्या आत्मनिर्भर भारताच्या नाऱ्याने प्रेरित होऊन पुण्याच्या खडकी येथील दारूगोळा कारखान्याने  40एमएम यूबीजीएल दारुगोळ्याचे उत्पादन करून स्वयंपूर्णता आणि स्वदेशीकरणात एक नवीन अध्याय लिहिला आहे. 11 ऑगस्ट 2020 रोजी सीमा सुरक्षा दलाला या कारखान्यातून या दारुगोळ्याचा पहिला साठा पाठवण्यात आला.
5.56 एमएम रायफल  च्या बॅरेलखाली बसवण्यात आलेल्या लाँचरमधून याची चाचणी घेण्यात आली.
पारंपारिक हँड ग्रेनेड आणि 40 एमएम युबीजीएल दारूगोळ्याचे फायदे पुढीलप्रमाणे आहेतः
1) हे कमी वजनाचे आहे
2) हँड ग्रेनेडच्या 30 मीटरच्या तुलनेत याचा पल्ला 400 मीटर आहे.
3) जवानांकडून एकाच उपकरणाद्वारे तो वापरता येऊ शकतो
4) जवानांना बरोबर नेण्यासाठी हा अतिशय सुरक्षित दारुगोळा आहे
दारुगोळ्याचे चार प्रकार आहेत: -
1) 40 एमएम यूबीजीएल 
2) 40 एमएम यूबीजीएल 
3) 40 एमएम यूबीजीएल 
4) 40 एमएम यूबीजीएल  बरोबर घेऊन जाण्यासाठी हा अतिशय सुरक्षित दारुगोळा आहे.
40 एमएम यूबीजीएल दारुगोळ्याची संरचना आणि उत्पादन खडकी येथील दारुगोळा कारखान्याने केले असून यासाठी भारतीय उद्योगांकडून सुटे भाग मागवण्यात आले.
लष्कर आणि गृह मंत्रालय युनिटकडून हा दारुगोळा आयात करण्यात येत होता. त्यामुळे देशातच या दारुगोळ्याची संरचना तयार करून त्याचे उत्पादन घेण्याची गरज होती.
खडकी येथील दारूगोळा कारखान्याचे वरिष्ठ महाव्यवस्थापक एम. के मोहपात्रा यांनी 4 ऑगस्ट 2020.रोजी 40 एमएम यूबीजीएल  ची तपासणीचे पत्र सीमा सुरक्षा दलाचे डीआयजी अशोक कुमार झा यांना सुपूर्द केले.
ऑर्डिनेन्स फॅक्टरी बोर्डचे डीजीओएफ आणि अध्यक्ष हरी मोहन आणि खडकी येथील दारूगोळा कारखान्याचे वरिष्ठ महाव्यवस्थापक एम. के मोहपात्रा यांनी 11 ऑगस्ट 20 रोजी ओएएफबी, एएफके आणि जेसीएमचे सदस्य आणि कृती समिती आणि संघटनाच्या सदस्यांच्या उपस्थितीत सीमा सुरक्षा दलाला 40 एमएम यूबीजीएल  च्या पहिल्या खेपेला रवाना केले.
या उत्पादनामुळे खडकी येथील दारूगोळा कारखान्याने संरक्षण उत्पादनाच्या दिशेने भारताला आत्मनिर्भर बनवण्यासाठी आणि आयातीला पर्याय उपलब्ध करून देऊन बहुमूल्य परकीय चलनाची बचत करण्याच्या राष्ट्रीय प्रयत्नात सहभागी झाले आहे.
M.Iyangar/S.Kane/P.Kor
पंतप्रधान कार्यालय
मन की बात मध्ये, पंतप्रधानांनी विद्यार्थी आणि शिक्षकांना स्वातंत्र्य लढ्यातील अनामिक नायकांच्या कथा समाजासमोर आणण्यासाठी प्रेरित केले
मन की बातच्या आजच्या भागात पंतप्रधान नरेंद्र मोदी यांनी विद्यार्थी आणि शिक्षकांना स्वातंत्र्य लढ्यातील अनामिक नायकांच्या कथा समाजासमोर आणण्यासाठी प्रेरित केले.
पंतप्रधान म्हणाले की, जेव्हा एखादी व्यक्ती त्याच्या/तिच्या यशाचा विचार करते तेव्हा नेहमीच शिक्षकाची आठवण येते. ते म्हणाले की, कोविडच्या संकटामुळे शिक्षकांसमोर एक आव्हान उभे ठाकले होते, शिक्षकांनी विनाविलंब नवीन उपकरणे आणि तंत्रज्ञान आत्मसात करून या आव्हानाचे रुपांतर संधीत केले, आणि याच गोष्टी विद्यार्थ्यांपर्यंत देखील पोहोचवल्या. राष्ट्रीय शैक्षणिक धोरणाचे फायदे विद्यार्थ्यांपर्यंत पोहोचविण्यात शिक्षक महत्त्वपूर्ण भूमिका बजावतील असा विश्वास त्यांनी व्यक्त केला.
वर्ष 2022 मध्ये देश स्वातंत्र्याचे 75 वे वर्ष साजरे करणार आहे याकडे लक्ष वेधून पंतप्रधान म्हणाले की आजच्या विद्यार्थ्यांनी आपल्या स्वातंत्र्यलढ्यातील नायकांचा परिचय करून देणे अत्यावश्यक आहे. विद्यार्थ्यांना जर त्यांच्या स्थानिक परिसरातील स्वातंत्र्यलढ्याच्या इतिहासाची माहिती दिली तर त्यांच्या व्यक्तिमत्वावर त्याचा नक्कीच प्रभाव पडेल, असे ते म्हणाले.
स्वातंत्र्य लढ्याच्या काळात आपल्या जिल्ह्यामध्ये काही घटना घडल्या होत्या का? याविषयी विद्यार्थांकडून संशोधन करून घेतले जाऊ शकते असे पंतप्रधानांनी सुचवले. स्वातंत्र्यलढ्याशी संबंधित असलेल्या त्यांच्या शहरातील एखाद्या ठिकाणी विद्यार्थ्यांच्या भेटीचे नियोजन केले जाऊ शकते. एखाद्या शाळेच्या विद्यार्थ्यांनी निश्चय करावा आणि स्वातंत्र्याच्या 75 व्या वर्धापनदिनानिमित्त या लढ्यातल्या 75 नायकांवर कविता, नाट्य, कथा लेखन करण्याचा संकल्प करावा.
या प्रयत्नांमुळे देशासाठी जगणारे व मरणारे परंतु काळाच्या ओघात विस्मृतीत गेलेल्या लाखो असंख्य नायकांच्या कथानकांची माहिती लोकांना होईल असे पंतप्रधान म्हणाले. 5 सप्टेंबरला साजऱ्या होणाऱ्या शिक्षक दिनासाठी शिक्षकांनी वातावरण निर्मिती करावी, सर्वांना जोडावे आणि सर्वांनी मिळून हे कार्य करावे असे पंतप्रधान म्हणाले.